Viimased peaksid lepingus olema eraldi fikseeritud, mitte automaatselt palga osad. Muidugi arvestatakse palga hulka ka muud erisoodustused, nagu auto, telefonikõned, töövahendid, koolitused, suvepäevad jms. Ehk siis tööandja seisukohalt on see kogu kulu, mida ta töötaja kohta teeb. Maksudega kokku tuleb see arvestatav summa, sest ega asjata kurdeta, et töötaja lahkumine ja uue  värbamine on väga kulukas lõbu. Töötaja ise peab arvestust sageli vaid selle sissetuleku üle, mis tema pangaarvele iga kuu laekub. Siis võibki juhtuda, et parema palgapakkumise lootuses minnakse teise tööandja juurde, arvestamata kokku kogu motivatsioonipaketi maksumust.